તમારા જીવનમાં અચાનક દુઃખ આવી પડે, આર્થિક ફટકા પડે, પત્નીનું મૃત્યુ થાય, પુત્ર થતો ન હોય, સંતાનમાં ફક્ત અને ફક્ત પુત્રી થતી હોય અથવા સંતાન જ ન થતાં હોય, નોકરી વારંવાર છૂટી જતી હોય, પુષ્કળ મજૂરી કરવા છતાં યોગ્ય મહેનતાણું મળતું ન હોય, રાત દિવસ તમારા ભાગ્યમાં વૈતરાં હોય, ઘરમાં સુખ હોવા છતાં ધન લોભને કારણે તમે રાત દિવસ ગદ્ધામજૂરી કરતા હો, તમારાં પુત્ર કે પુત્રી આડા રસ્તે ચડી ગયા હોય, તમે નિર્દોષ હોય છતાં તમને બંધનયોગ (જેલ) થતો હોય, સુંદર શરીર હોવા છતાં પાછળથી તમને કોઇ ખોડ ઉત્પન્ન થાય ત્યારે વગર કહ્યે સમજી જજો કે આ તમારાં પાપનો, પૂર્વજન્મનાં પાપનો ઉદ્ભવ થયો છે. આવા સમયે દુઃખી થવાને બદલે ધૈર્યપૂર્વક તમારા ઇષ્ટદેવનું સ્મરણ કરજો.